מונדיאל 2018

מונדיאל 2018 היה הטורניר ה-21 במספר של גביע העולם בכדורגל והוא טורניר כדורגל בינלאומי שנערך ברוסיה, לראשונה בתולדותיה. במשחק הגמר, שנערך ב-15 ביולי 2018, ניצחה צרפת את קרואטיה בתוצאה 4–2 וזכתה בתואר אלופת העולם בפעם השנייה בתולדותיה. מונדיאל זה היה הראשון בו נעשה שימוש בטכנולוגיית VAR.

בטורניר התקיימו בסך הכל 64 משחקים. משחק הפתיחה בין נבחרות רוסיה וערב הסעודית התקיים ב-14 ביוני. משחק הגמר בין נבחרות קרואטיה וצרפת נערך ב-15 ביולי. משחק זה היה משחק הגמר הפורה ביותר מבחינת שערים (בזמן החוקי) מאז משחק הגמר במונדיאל 1958. זהו גמר שלישי לנבחרת צרפת, הגמר הקודם אליו עלתה היה גמר מונדיאל 2006 (אז הפסידה לנבחרת איטליה בבעיטות פנדלים). הפעם הראשונה בה זכתה בגביע הייתה במונדיאל 1998, אותו אירחה. זהו גמר ראשון לנבחרת קרואטיה, שהישג השיא שלה עד לתחרות הזו היה המקום השלישי במונדיאל 1998.

ב-25 ביולי 2015 נערכה הגרלת המוקדמות הראשונה של כל היבשות. באוקטובר 2017 הוכרז שכל משחקי מונדיאל 2018 ישודרו באיכות 4K. במרץ 2018 אישרה פיפ"א את השימוש ב-VAR (שופטי וידאו) במונדיאל זה.

המדינה המארחת

רוסיה נבחרה לארח את המונדיאל בתהליך בחירת המדינה המארחת, שהחל בינואר 2009, כשלראשונה כלל התהליך הכרזה לשני טורנירים. מבין 11 הצעות שהוגשו לפיפ"א על המכרז לשני הטורנירים, 8 כללו הצעה לאירוח מונדיאל 2018: אנגליה, רוסיה, ארצות הברית, אוסטרליה, יפן, מקסיקו, והצעות משותפות של ספרד ופורטוגל ושל הולנד ובלגיה. בהמשך משכו המדינות הלא אירופיות את מועמדותן לאירוח מונדיאל 2018 ולאחר הצבעה שקיימה פיפ"א בנושא ב-2 בדצמבר 2010, נבחרה רוסיה ברוב קולות לארח את הטורניר, לאחר שגברה על הצעותיהן של ספרד פורטוגל, הולנד, בלגיה, ואנגליה בהתאמה.

תקציב המונדיאל עמד על כ-13 מיליארד דולרים.

אוהדים יכלו להיכנס לרוסיה ללא ויזה תוך שימוש ב-Fan ID.

אצטדיונים
11 ערים ברוסיה נבחרו כמארחות את המונדיאל, כולן בשטח רוסיה האירופית : מוסקבה, סנקט פטרבורג, ניז'ני נובגורוד, קאזאן, יקטרינבורג, סוצ'י, קלינינגרד, רוסטוב על הדון, וולגוגרד, סמרה, וסרנסק. על פי החלטת פיפ"א, התכולה המינימלית באצטדיונים במונדיאל היא 35,000 מושבים במקום 40,000, ועל פי החלטה זו הוקטנה הקיבולת המתוכננת לאצטדיונים ביקטרינבורג ובקלינינגרד.

האצטדיונים שאירחו את המשחקים

הנבחרות

מוקדמות 

כמו בטורנירים אחרים של גביע העולם בכדורגל, גם הפעם שלבי המוקדמות התחלקו לפי היבשות השונות, בהן התחרו 209 נבחרות על 32 מקומות, כאשר אחת מהן, רוסיה המארחת, העפילה אוטומטית.

הגרלת משחקי המוקדמות נערכה בארמון קונסטנטין בסנקט פטרבורג ב-25 ביולי 2015.
 UEFA (אירופה): 52 נבחרות (בהמשך 54 נבחרות) שהתמודדו על 13 מקומות.
AFC (אסיה): 46 נבחרות שהתמודדו על 4.5 מקומות.
CONMEBOL (דרום אמריקה): 10 נבחרות שהתמודדו על 4.5 מקומות.
CONCACAF (צפון/מרכז אמריקה והקריביים): 35 נבחרות שהתמודדו על 3.5 מקומות.
CAF (אפריקה): 53 נבחרות שהתמודדו על 5 מקומות.
OFC (אוקיאניה): 11 נבחרות שהתמודדו על 0.5 מקומות.
פלייאוף בין-יבשתי: אל הטורניר העפילו הנבחרות שסיימו במקום החמישי באסיה, במקום הרביעי בצפון/מרכז אמריקה והקריביים, במקום החמישי בדרום אמריקה ובמקום הראשון באוקיאניה. בהתאם להגרלה שנערכה נקבע שנציגת אסיה תפגוש את נציגת צפון אמריקה ונציגת אוקיאניה תפגוש את נציגת דרום אמריקה.
פיפ"א (מארחת): העפלה אוטומטית של נבחרת רוסיה כמארחת הטורניר.

נבחרות שהעפילו לטורניר

לוח זמנים
לוח הזמנים המלא הוצג על ידי פיפ"א ב-24 ביולי 2015.

רוסיה התמודדה בבית א' ושיחקה את משחק הפתיחה באצטדיון לוז'ניקי במוסקבה ב-14 ביוני. האצטדיון אירח גם אחד ממשחקי חצי הגמר ב-11 ביולי ואת משחק הגמר ב-15 ביולי. אצטדיון קרסטובסקי אירח את חצי הגמר הראשון ב-10 ביולי ואת המשחק על המקום השלישי ב-14 ביולי.

ביקורת 
לאחר אולימפיאדת סוצ'י (2014), בחירתה של רוסיה למארחת המונדיאל ספגה ביקורת רבה עקב הגזענות בכדורגל במדינה ודיכוי קהילת הלהט"ב בחברה הרוסית.

בנוסף, מעורבותה של רוסיה בסכסוך המתמשך באוקראינה גרמה למספר פוליטיקאים אמריקאים ובריטים להתבטא נגד רוסיה כמארחת המונדיאל. עקב סיפוח חצי האי קרים (2014), רבים קראו להעביר את המונדיאל למדינה אחרת, אך נשיא פיפ"א ספ בלאטר הגיב על כך כי "גביע העולם ניתן וההצבעה העניקה לרוסיה [את האירוח] ואנחנו נמשיך בעבודתנו".

חשדות לשחיתות בהליך בחירת המארחת למונדיאל 2018 ומונדיאל 2022 הביאו את ההתאחדות האנגלית להודיע כי תשקול להחרים את הטורניר. פיפ"א מינתה את התובע האמריקאי מייקל גרסיה כדי לחקור את החשדות. אף שהדו"ח שלו לא פורסם בפומבי, פורסם דו"ח נוסף של השופט הגרמני הנס-יואכים אקרט, שניקה את רוסיה וקטר מכל חשד בהליך הבחירה. דו"ח זה ספג ביקורת רבה, התובע האמריקאי התפטר במחאה מתפקידו כחוקר החשדות, והוא אף ערער לוועדת הערעורים של פיפ"א. לאחר שפיפ"א דחתה את ערעורו, הוא ביקר את חוסר המנהיגות בו לוקה פיפ"א.

ביוני 2015 הודה ה-FBI כי הרשויות הפדרליות חוקרות את הליך בחירת המדינה המארחת למונדיאל 2018 ו-2022. בריאיון שהעניק ראש ועדת הביקורת של פיפ"א (Audit And Compliance Committee), דומניקו סקאלה, אמר כי תיתכנה ראיות שבחירת קטר ורוסיה למארחות באה עקב קולות קנויים, ולכן יש לבטל את הענקת האירוח למדינות אלה.

עקב ההאטה בכלכלה הרוסית, קוצץ התקציב למונדיאל מספר פעמים. ביוני 2015 קיצץ צו ממשלתי את התקציב ב-560 מיליון דולר והוא עמד לבסוף על 11.8 מיליארד דולרים.

הגרלת הנבחרות
ב-1 בדצמבר 2017 התקיימה הגרלת הבתים. 32 הנבחרות שעלו דורגו ל-4 קבוצות ובכל בית תשתתף נבחרת מאחת הקבוצות, כאשר בבית אחד יכולה לשחק רק נבחרת אחת מאותה יבשת, מלבד יבשת אירופה שממנה יכולות להיות גם שתי נבחרות בבית אחד, אך לא יותר.

שלב הבתים 
 שעות המשחקים לפי שעון ישראל (UTC+3)

בית א' 
משחק הפתיחה של המונדיאל התקיים בין המארחת רוסיה לערב הסעודית והסתיים בניצחון 5–0 של רוסיה, הניצחון הכי גדול במשחק פתיחה מאז מונדיאל 1934. שוער מצרים, עיסאם אל-חדרי, שבר שיא כשפתח במשחק מול ערב הסעודית בגיל 45, ובכך היה לשחקן המבוגר ביותר ששיחק בתולדות אליפויות העולם.

בית ב' 
הבית נפתח עם משחק של מרוקו ואיראן, שהסתיים עם שער ניצחון של איראן בדקה ה־94 משער עצמי של עזיז בוחאדוז שנכנס כמחליף. ספרד ופורטוגל סיימו בתיקו 3–3, שנאצ'ו הרננדס ודייגו קוסטה כבשו לטובת ספרד, ומנגד כבש כריסטיאנו רונאלדו שלושער לטובת פורטוגל, כולל שער בבעיטה חופשית בדקה ה-88 שקבעה את תוצאת המשחק. במחזור השני פורטוגל וספרד ניצחו בהתאמה את מרוקו ואיראן 1–0. במשחק השלישי מרוקו ואיראן הפתיעו, סיימו בתוצאות תיקו 2–2 ו־1–1 מול ספרד ופורטוגל בהתאמה, וסיימו את דרכן בטורניר.

בית ג' 
צרפת ניצחה את אוסטרליה ופרו ובמשחק האחרון סיימה ב-0-0 מול דנמרק, המשחק היחיד בטורניר שהסתיים ללא שערים. פרו, שעלתה למונדיאל לראשונה מאז 1982 נכנעה לדנמרק ולמעשה הפסידה לה במאבק על המקום השני. אוסטרליה השיגה נקודה אחת.

בית ד' 
במחזור הראשון, קרואטיה גברה 2–0 על ניגריה בזמן שארגנטינה ואיסלנד סיימו בתיקו 1–1. במחזור השני קרואטיה הביסה את ארגנטינה 3–0 וניגריה ניצחה 2–0 את איסלנד. במחזור הסיום, קרואטיה, שכבר הבטיחה את העפלתה לשמינית הגמר, גברה 2–1 על איסלנד בהרכב ובו שחקני ספסל רבים, וסיימה עם מאזן מושלם. ארגנטינה ניצחה את ניגריה 2–1 משערים של ליונל מסי ושער ניצחון של מרקוס רוחו בדקה ה־86, ובכך הצטרפה לקרואטיה בשמינית הגמר.

בית ה' 
ברזיל העפילה לשלב הנוקאאוט מהמקום הראשון. שווייץ הצטרפה אליה. סרביה ניצחה רק את קוסטה ריקה, שבניגוד לטורניר הקודם בו הגיעה לרבע הגמר, סיימה את דרכה בשלב הבתים עם נקודה אחת בלבד.

בית ו' 
בבית זה, גרמניה הודחה בשלב הבתים של גביע העולם לראשונה בתולדותיה (זה מעולם לא קרה בעידן הפיצול בין מזרח למערב גרמניה), זאת אחרי שבכל טורניר בה השתתפה הגיעה לפחות אל רבע הגמר, על אף שלא השתתפה בכל הטורנירים שהתקיימו. זהו גם טורניר שלישי ברציפות ורביעי מתוך חמשת הטורנירים האחרונים (כולל טורניר זה) בו מודחת אלופת העולם המכהנת בשלב הבתים, אחרי צרפת (2002), איטליה (2010) וספרד (2014).

בית ז' 
בלגיה סיימה את הבית עם מאזן מושלם כולל ניצחון על אנגליה במחזור האחרון. האנגלים עברו לשלב הבא, אחרי שנכשלו לעשות זאת בטורניר הקודם. תוניסיה רשמה ניצחון על פנמה, שבהופעת בכורה במונדיאל לא השיגה נקודות אך כבשה שני שערים.

בית ח' 
קולומביה סיימה במקום הראשון. יפן וסנגל סיימו בשוויון נקודות ושערים במקומות השני והשלישי. יפן עלתה לשמינית הגמר בעקבות השוואת נקודות משחק הוגן - כרטיסים צהובים ואדומים. יפן צברה 4 נקודות שליליות וסנגל 6 נקודות שליליות. הכרטיסים צוינו בתיאורי המשחק.

שלב הנוקאאוט
 שעות המשחקים לפי שעון ישראל (UTC+3)

סיכום
בשמינית הגמר צרפת נצחה את ארגנטינה 4–3. אורוגוואי נצחה את פורטוגל בזכות צמד של אדינסון קבאני. ספרד הודחה על ידי המארחת, רוסיה, בדו-קרב פנדלים. וגם קרואטיה עלתה בעקבות פנדלים. ברזיל נצחה את מקסיקו. בלגיה נצחה 3–2 לאחר שיפן הובילה 2–0. שוודיה נצחה את שווייץ ואנגליה, לראשונה בתולדותיה, נצחה דו-קרב פנדלים במונדיאל מול קולומביה.

שמינית הגמר

רבע הגמר

חצי הגמר

משחק על המקום השלישי

גמר

כובשי השערים

אירועים בולטים 
  הביסה 5–0 את  במשחק הפתיחה של הטורניר, הניצחון בהפרש הגדול ביותר במשחק פתיחה של גביע העולם.
 כריסטיאנו רונאלדו כבש שלושער בתיקו 3–3 בין  ל.
 הארי קיין כבש שלושער בניצחון 6–1 של  על , שהבקיעה באותו המשחק את שערה הראשון במונדיאל.
 עיסאם אל-חדרי, שוערה של מצרים, הפך בגיל 45 שנים ו-161 ימים לשחקן המבוגר ביותר ששיחק במונדיאל.
 המשחק בין  ל בשלב הבתים הוא ה-0–0 הראשון (והיחיד) בטורניר לאחר הרצף הארוך ביותר של משחקים ללא 0–0 (אחרי 37 משחקים מפתיחת הטורניר).
 שיא שערים עצמיים בטורניר נשבר ועומד על 12 שערים. השיא הקודם, 6 שערים, הושג במונדיאל 1998 (השיא נשבר ב-27 ביוני 2018).
 שיא בעיטות העונשין נשבר בטורניר ועומד על 29 בעיטות כאלה, הרבה בזכות הכנסת שופטי הווידאו (ידועים גם כשופטי ה-VAR), לראשונה בכדורגל, אשר יכולים לשנות את החלטות השופט הראשי במקרים של שערים בנבדל או שערים שנפסלו בטענת נבדל, ואף לגבי עבירות ברחבה שמובילות לבעיטות עונשין ושליפת כרטיסים אדומים.
 לראשונה מאז 1938, נבחרת גרמניה הודחה כבר בשלב הראשון של התחרות. זוהי אליפות העולם השלישית ברציפות, בה האלופה הקודמת מודחת כבר בשלב הבתים (ב-2014 ספרד הודחה בשלב הבתים וב-2010 איטליה הודחה בשלב זה).
 לראשונה בתולדות המונדיאל נקבעה העולה לשמינית הגמר על סמך מדד המשחק ההוגן, לאחר שבבית ח'  ו צברו שתיהן את אותו מספר נקודות, כבשו את אותו מספר של שערי זכותו וספגו אותו מספר של שערי חובה. יפן עלתה לשמינית הגמר שכן צברה שני כרטיסים צהובים פחות מסנגל.
 לראשונה בתולדות גביע העולם הותר לערוך חילוף רביעי בהארכה. זה קרה במשחק שמינית הגמר בין רוסיה לספרד כשאלכסנדר ירוחין נכנס כמחליף ליורי ז'ירקוב בדקה ה-93 של ההארכה. כתוצאה מכך, לראשונה בהיסטוריה של גביע העולם השתתפו במשחק אחד 30 שחקנים.
  העפילה לראשונה בתולדותיה לגמר המונדיאל. את כל משחקי השלב השני היא ניצחה רק אחרי הארכה, ושניים מהם בדו-קרב בעיטות הכרעה מ-11 מטרים.
 בפעם הראשונה לאחר 60 שנה נכבשו שישה שערים בזמן החוקי בגמר.
 במשחק הגמר בין צרפת לקרואטיה, כבש מריו מנדז'וקיץ' מקרואטיה שער עצמי, שהיה לשער העצמי הראשון שנכבש במשחק הגמר.
 במשחק הגמר בין צרפת לקרואטיה, כבש קיליאן אמבפה את השער החמישי במשחק והרביעי של צרפת, ובכך הפך לשחקן הראשון מאז פלה (שעשה זאת 60 שנה לפני כן), שכובש שער במשחק הגמר של המונדיאל בהיותו בגיל העשרה.
  זכתה בגביע העולם, והפכה לזוכה האירופית הרביעית ברציפות של טורניר זה, אחרי  (2006),  (2010) ו (2014).
 מאמן נבחרת , דידייה דשאן, הפך לשלישי שזוכה בגביע העולם גם כשחקן וגם כמאמן עבור אותה נבחרת (אחרי מריו זגאלו הברזילאי ופרנץ בקנבאואר הגרמני), אחרי שזכה גם ב-1998, כקפטן הנבחרת.

דירוג סופי ופרסים כספיים

מצטיינים 

נבחרת הטורניר:

שימוש בסמים
בבדיקות סמים שנעשו, לא פורסם על אף שחקן שנתפס בשימוש בחומרים אסורים.

תחקיר בעיתון הגרמני זידדויטשה צייטונג העלה, ששחקני נבחרת רוסיה נהגו לשאוף אדי אמוניה. בעיתון גרמני אחד נטען, ששחקנים מחליפים לפני עלייתם לכר הדשא, נראו שואפים מתוך חתיכת בד, וכן על התגרדויות באף של שחקנים רבים במהלך המשחק. בהתאחדות הכדורגל הרוסית לא הכחישו, ואף טענו שזה דבר נפוץ. אמוניה איננה נחשבת עדיין כחומר אסור על ידי הסוכנות העולמית נגד סמים בספורט. חומר זה, שנחשב לרעיל, אולם שימוש בכמות קטנה יכול לגרום להמרצה מנטלית, להרחבת כלי דם במוח, להמרצת הנשימה ובסך הכל - לזרימה מוגברת של חמצן בדם.

סמלים

קמע

לקמע נבחרה דמות של זאב מואנש בשם זָבּיוָאקָה (ברוסית: Забива́ка, כינוי מליצי למי שכובש שערים רבים), לבוש בצבעי נבחרת רוסיה בכדורגל ודגל רוסיה - לבן, כחול, ואדום. דמות זאת זכתה בתחרות לאומית, כשקיבלה 53% מהקולות בהצבעה שנעשתה באינטרנט.

כדור

הכדור הרשמי בטורניר היה "טלסטאר 18" של חברת אדידס. בניגוד לטורנירים קודמים בהם שיחקו באותו הכדור ויוצר כדור מיוחד רק למשחק הגמר, בטורניר זה יוצר כדור במיוחד לכל משחק; על הכדור הודפסו: תאריך המשחק, העיר בה הוא נערך ושמות שתי הנבחרות.

שיר רשמי
השיר הרשמי של הטורניר הוא "Live it up" (לחיות ולהגשים) המושר על ידי ויל סמית', ניקי ג'אם וארה איסטרפי. השיר הושמע לראשונה ב-7 ביוני 2018. ישנו גם המנון עממי למונדיאל, שזכה לפופולריות גדולה יותר, השיר "United by Love" (מאוחדים באהבה) בביצוע נטליה אוריירו.

זכויות שידור 
פיפ"א חתמה על הסכם זכויות שידור עם איגוד השידור האירופי (EBU) עבור שידור מונדיאל 2018 ומונדיאל 2022.

מונדיאל זה היה הראשון בישראל שתאגיד השידור הישראלי, שעלה לאוויר כשנה קודם לכן, היה אחד מזכייני השידור: הטורניר שודר באיכות 4K (חלק מטכנולוגיית ה-Ultra HD) ושודר גם ביישומון של התאגיד ובאתר האינטרנט שלו (בו שודרו כל המשחקים בצפייה ישירה). תאגיד השידור הישראלי צפוי להתקבל כחבר באיגוד, כל עוד לא תבוצע ההחלטה על פיצול תאגיד החדשות. כאן 11 תכנן לשדר 46 מתוך 64 המשחקים בשידור חי ואילו באתר כאן העביר את כל המשחקים בשידור חי, שלאחר מכן היו לזמינים בשידור נדחה (VOD). הערוצים שהביעו עניין בשידור שאר משחקי המונדיאל הם קשת 12, רשת 13, ערוץ עשר וערוץ הספורט.

באפריל 2018 פורסם כי תאגיד השידור הישראלי ישדר 53 משחקים בכאן 11 וב"כאן 4K" שיועבר באפיק 511 בכל הפלטפורמות הטלוויזיוניות (הוט, יס, סלקום ופרטנר), ו-56 משחקים בערבית, לראשונה בישראל, בערוץ מַכַּאן 33 (החל מ-11 ביולי גם באיכות HD).

שני הגופים הנוספים ששידרו את המונדיאל היו ערוץ הספורט, ששידר תשעה מהמשחקים משלב הבתים וערוץ קשת 12, ששידר שניים מהמשחקים, אחד משלב הבתים ואחד משמינית הגמר, לאחר שבמשך שנים רבות קשת לא שידרה משחקי ספורט כלשהם. כל המשחקים זמינים ב-VOD למשך חצי שנה עם קריינות באנגלית.

קישורים חיצוניים

הערות שוליים

גביע העולם בכדורגל
תחרויות כדורגל ברוסיה
תחרויות כדורגל ב-2018
סוצ'י: תחרויות ספורט
קלינינגרד: ספורט
מוסקבה: תחרויות כדורגל
סנקט פטרבורג: תחרויות כדורגל
קאזאן: תחרויות ספורט
רוסטוב על הדון: ספורט
יקטרינבורג: ספורט
סרנסק: ספורט